चंद्रमोहन शर्मा करीब आठ साल पहले रॉक ऑन से डेब्यू करने वाले यंग डायरेक्टर अभिषेक कपूर की फितूर चार्ल्स डिकेन्स की किताब द ग्रेट एक्सपेक्टेशन्स से प्रेरित है। हॉलिवुड मेंचार्ल्स की इस बुक पर बेस्ड कई फिल्में बनी, लेकिन पहली बार इस कहानी को कुछ बदलाव के साथ बॉलिवुड में पेश किया गया है। काई पो चे जैसी बड़ी हिट देने के बाद अभिषेक फितूर लेकर आए हैं। अभिषेक बेगम हजरत के किरदार में रेखा को साइन करना चाहते थे, लेकिन डेट्स प्रॉब्लम की वजह से जब रेखा से बात नहीं बन पाई तो उन्होंने तब्बू को अप्रोच किया, आज इस फिल्म की सबसे बड़ी यूएसपी तब्बू की काबिलेतारीफ ऐक्टिंग है। वहीं घाटी में बर्फ के बीच फिल्माए गए फिल्म के कई सीन्स फितूर की दूसरी यूएसपी है। कहानी करीब पंद्रह साल पहले घाटी में आतंकवाद चरम पर है, ऐसे माहौल में कश्मीर की बफीर्ली वादियों के बीच बेगम हजरत (तब्बू) अपने आलीशान बंगले में बेटी फिरदौस(कटरीना कैफ) के साथ रहती है। करीब दस साल की फिरदौस बेहद खूबसूरत है। बेगम हजरत को बरसों पहले प्यार में ऐसा धोखा हुआ कि उन्हें प्यार शब्द से ही नफरत हो गई। यहीं वजह है बेगम नहीं चाहती कि फिरदौस के साथ भी ऐसा कुछ हो।  बेगम हजरत के बंगले में रिपेयर के अलावा आर्ट का काम करने के लिए नूर (आदित्य रॉय कपूर) अपने जीजा के साथ आता है। नूर डल लेक के पास एक शकीरे में अपनी बहन रुखसार और जीजा के साथ रहता है। नूर बचपन से अच्छा कारीगर और कमाल का आर्टिस्ट है। बंगले में आर्ट का काम करने के दौरान नूर और फिरदौस अच्छे दोस्त बन जाते है। नूर दिल ही दिल में फिरदौस को बेइंतहा चाहने लगता है। दूसरी ओर, बेगम हजरत को पसंद नहीं एक मामूली कारीगर की जुबां पर फिरदौस का नाम तक भी आ पाए।  फिल्म में बेहद खूबसूरत लगी हैं कटरीना बेगम को लगने लगता है कि नन्हीं फिरदौस के दिल में भी अब धीरे-धीरे नूर को लेकर कुछ होने लगा है। ऐसे में बेगम नूर को अपनी पहचान बनाने के लिए कहती है। वहीं, बेटी फिरदौस को पढ़ने के लिए लंदन भेज देती है। बड़ा होने पर नूर आर्ट की दुनिया में किसी स्टार से कम नहीं है, इसी बीच फिरदौस भी लंदन से दिल्ली पहुंचती है, यहां एक बार फिर दोनों मिलते हैं।  आपको फिल्म फितूर कैसी लगी? &mdash; Navbharat Times (@NavbharatTimes) February 13, 2016 फिरदौस नूर को बताती है कि बचपन की बात अलग थी लेकिन अब उन दोनों के रास्ते अलग-अलग हैं। थोड़े ही दिनों में बेगम हजरत की पसंद के लड़के पाकिस्तान के एक मिनिस्टर के बेटे से फिरदौस की सगाई होने वाली है, जो कुछ दिन बाद पाकिस्तान में मिनिस्टर बनने वाला है। वहीं, नूर हार मानने वालों में नहीं है, नूर पर तो बस एक ही फितूर सवार है कि किसी भी सूरत में उसे अपना प्यार हासिल करना है। ऐक्टिंग हजरत बेगम के किरदार में तब्बू ने गजब की ऐक्टिंग की है। कटरीना कैफ एक बार फिर बेहद खूबसूरत गुड़िया जैसी नजर आईंं (फिल्म के कई सीन्स में तब्बू कैट को गुड़िया की कहती है)। कई सीन्स में आदित्य आशिकी 2 में अपने किरदार की कॉपी करते नजर आए। यंग हजरत बेगम के किरदार में अदिति राव हैदरी ने अपनी दमदार मौजूदगी दर्ज कराई । चंद मिनट स्क्रीन पर नजर आए अजय देवगन प्रभावित करते हैं।  फिल्म में तब्बू की ऐक्टिंग है दमदार निर्देशन ऐसा लगता है अभिषेक ने बिखरी स्क्रिप्ट के साथ इस फिल्म को स्टार्ट कर दिया। शायद, इंडस्ट्री की दो टॉप एक्ट्रेस कटरीना और तब्बू की ओर से मिली डेट्स और कश्मीर घाटी में सर्दी के दौरान फिल्म की शूटिंग निबटाने का अभिषेक पर कुछ ऐसा फितूर सवार हुआ कि करीब दो घंटे की फिल्म दर्शकों को बांध नहीं पाती। कमजोर स्क्रिप्ट के चलते अभिषेक फिल्म के अहम लीड किरदारों की मौजूदगी को कैश नहीं कर पाए। अभिषेक ने घाटी की खूबसूरती को गजब अंदाज में पेश किया है। संगीत अमित त्रिवेदी ने कहानी और माहौल के मुताबिक स्वानंद किरकिरे के लिखे गीतों को कश्मीरी टच देते हुए पेश किया है। होने दो बतियां, पश्मीना, और ये फितूर मेरा जैसे सॉन्ग कई म्यूजिक चार्ट में टॉप फाइव में है। क्यों देखें अगर आप कश्मीर की खूबसूरती के साथ तब्बू की बेहतरीन ऐक्टिंग के साथ कटरीना की ब्यूटी को देखना चाहते हैं तो यह फिल्म जरूर देखें। कटरीना और आदित्य की फिल्म फितूर का ट्रेलर देखने के लिए क्लिक करें 